Fis-Summit tal-Kunsill Ewropew tal-Innovazzjoni li qed isir fi Brussell, il-Kummissjoni Ewropea ħabbret ir-rebbieħa tal-edizzjoni ta' din is-sena tal-Premju tal-UE għall-Innovaturi Nisa. Il-premju jingħata lill-intraprendituri nisa bl-akbar talent minn madwar l-UE u mill-pajjiżi assoċjati ma' Orizzont Ewropa, li waqqfu kumpanija ta' suċċess u ġabu l-innovazzjoni fis-suq. Il-Premju huwa ffinanzjat minn Orizzont Ewropa u ġestit mill-Aġenzija Eżekuttiva Ewropea għall-Kunsill Ewropew tal-Innovazzjoni u għall-SMEs (EISMEA). Ir-rebbieħa, magħżula minn ġurija ta' esperti, huma: Huma se jirċievu premju ta' €100,000 kull wieħed. Barra minn hekk, il-premju Innovatur Emerġenti (Rising Innovator) 2021, li jingħata lil innovatur eċċezzjonali taħt l-età ta' 30 sena, ingħata lil Ailbhe u Isabel Keane mill-Irlanda, fundaturi ta' Izzy Wheels. Il-kumpanija tagħhom toħloq għotjien tar-roti tal-moda għas-siġġijiet tar-roti. Ailbhe u Isabel Keane se jirċievu premju ta' €50,000. Margrethe Vestager, il-Viċi President Eżekuttiv għal Ewropa Lesta għall-Era Diġitali, stqarret: “Il-premju tal-lum se jingħata lil ħames nisa inkredibbli li qed jużaw it-teknoloġiji biex iġibu bidla pożittiva fid-dinja li ngħixu fiha. Dan juri kemm l-innovazzjoni hija t-tweġiba għall-aktar sfidi urġenti tal-ġejjieni tagħna. Dan jibgħat ukoll messaġġ qawwi li għandna bżonn ħafna aktar nisa fil-qasam tat-teknoloġija. Awguri lir-rebbieħa!” Mariya Gabriel, il-Kummissarju għall-Innovazzjoni, ir-Riċerka, il-Kultura, l-Edukazzjoni u ż-Żgħażagħ, qalet: “Huwa ta' privileġġ kbir li dan il-premju jingħata lil innovaturi tant eċċezzjonali. Ir-rebbieħa ta' din is-sena huma t-tama li se tgħin biex jinbidel wiċċ l-innovazzjoni, u titwitta t-triq għal aktar nisa intraprendituri fil-ġejjieni.” Il-kisba ta' Unjoni ta' Ugwaljanza li tippromwovi l-ugwaljanza bejn il-ġeneri fl-oqsma kollha tal-ħajja hija waħda mill-prijoritajiet ewlenin tal-Kummissjoni. Il-Kummissjoni qed taħdem mal-Istati Membri u mal-pajjiżi assoċjati ma' Orizzont Ewropa sabiex tegħleb l-ostakli għall-intraprenditorija tan-nisa u tgħin fil-ħolqien ta' ekosistemi tal-innovazzjoni ġusti, inklużivi u prosperużi fl-Ewropa. Il-Premju tal-UE għall-Innovaturi Nisa, li tnieda għall-ewwel darba fl-2011, jiċċelebra l-intraprendituri nisa li huma l-moħħ wara innovazzjonijiet rivoluzzjonarji. B'hekk, l-UE tfittex li toħloq kuxjenza dwar il-ħtieġa ta' aktar nisa innovaturi, u li toħloq mudelli eżemplari għan-nisa u għall-bniet kullimkien. Rapport tal-impatt tal-EIC u kisbiet ewlenin Premju tal-UE għall-Innovaturi Nisa Women TechEU Ugwaljanza bejn il-ġeneri fir-riċerka u l-innovazzjoni *Aġġornata fis-26 ta' Novembru 2021